Crimson Scorer - Η Μπαρτσελόνα στη Λάρισα!
Η Μπαρτσελόνα στη Λάρισα!
Πρόσκληση συμμετοχής στα παιδιά των ΚΔΑΠ του Δήμου Λαρισαίων
για το καινοτόμο Εκπαιδευτικό Αθλητικό Πρόγραμμα του Ιδρύματος FC Barcelona (Fundació FCB) « Μια μπάλα για τα παιδιά»
Tα παιδιά που παρακολουθούν στα Κέντρα Δημιουργικής Απασχόλησης του Δήμου Παιδιών του Δήμου Λαρισαίων καλούνται να συμμετέχουν στο καινοτόμο Εκπαιδευτικό Αθλητικό Πρόγραμμα του Ιδρύματος FC Barcelona (Fundació FCB) « Μια μπάλα για τα παιδιά». Το πρόγραμμα θα εφαρμοστεί στη Λάρισα από την Αντιδημαρχία Κοινωνικής Πολιτικής, τα ΚΔΑΠ του Δήμου Λαρισαίων, το Δανικό Συμβούλιο για τους Πρόσφυγες (DRC GREECE) και το ΚΕΘΕΑ ΕΞΟΔΟΣ.
Στο πρόγραμμα της FC BARCELONA FUTBOL NET – «Μια μπάλα για τα παιδιά» θα εκπαιδευτούν / προπονηθούν 30 παιδιά σε μεικτή ομάδα αγοριών και κοριτσιών ηλικίας 9-12 χρόνων από τα ΚΔΑΠ του δήμου μας και προσφυγόπουλα από το κέντρο φιλοξενίας του Κουτσόχερου και το πρόγραμμα ΕΣΤΙΑ. Οι συναντήσεις θα καλύψουν το χρονικό διάστημα Μαρτίου – Ιουλίου 2019 και θα πραγματοποιηθούν στις εγκαταστάσεις του ΚΕΘΕΑ ΕΞΟΔΟΣ .
Το πρόγραμμα στηρίζεται στη μεθοδολογία FutbolNet που χρησιμοποιεί τον αθλητισμό ως βάση για την αντιμετώπιση κοινωνικών προβλημάτων αλλά και την ενδυνάμωση των παιδιών και των νέων. Η μέθοδος έχει ως στόχο να φέρει τα παιδιά σε επαφή με μια εμβληματική αθλητική ομάδα, όπως η Βarcelona, αλλά και να βοηθήσει ώστε να καλλιεργήσουν πνεύμα ομαδικότητας και αλληλεγγύης.
Το πρόγραμμα προωθεί την επικοινωνία, τη συντροφικότητα, τη συνεργασία, τη λήψη αποφάσεων, το αίσθημα συμμετοχής σε μια ομάδα και την ενίσχυση της αυτοπεποίθησης των παιδιών.
Παράλληλα καλλιεργεί στα παιδιά όλες τις αξίες του Ιδρύματος FC Barcelona που είναι η ταπεινότητα, η φιλοδοξία, ο σεβασμός και η ομαδική εργασία, αξίες και δεξιότητες ΖΩΗΣ.
Για την ειδική εκπαιδευτική κάλυψη το προγράμματος πραγματοποιήθηκε στους χώρους του ΚΕΘΕΑ ΕΞΟΔΟΣ, στις 21 και 22 Φεβρουαρίου, από το Δανικό Συμβούλιο για τους Πρόσφυγες (DRC GREECE) σε συνεργασία με την FC BARCELONA διήμερο σεμινάριο κατάρτισης για την εκπαίδευση των εκπαιδευτών / προπονητών που θα εφαρμόσουν τη μεθοδολογία Futbolnet με τα παιδιά.
Συνολικά εκπαιδεύτηκαν 14 άτομα από Λάρισα, Τρίκαλα και Θεσσαλονίκη.
Πληροφορίες: ΚΔΑΠ Δήμου Λαρισαίων, Δημοτική Κοινωφελής Επιχείρηση Δήμου Λαρισαίων, τηλέφωνο 2410 661 727
Διαβάστηκε 382 φορές	Τελευταία επεξεργασία: Monday, 18 March 2019 03:12
Περισσότερα στην κατηγορία: « «Στην Θεσσαλία ένας ακόμη υπερσύγχρονος αυτοκινητόδρομος»
You are here: ΑρχικήΕΠΙΚΑΙΡΟΤΗΤΑΕπιχειρήσειςΗ Μπαρτσελόνα στη Λάρισα! Πηγαίνετε πάνω